

VLADA REPUBLIKE HRVATSKE

Zagreb, 10. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o poslovanju slobodnih zona u Republici Hrvatskoj u 2018. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**MINISTARSTVO GOSPODARSTVA, PODUZETNIŠTVA I OBRTA**

**IZVJEŠĆE O POSLOVANJU SLOBODNIH ZONA**

**U REPUBLICI HRVATSKOJ U 2018. GODINI**

**Zagreb, listopad 2019.**

Sadržaj

[DOSTAVA I KORIŠTENJE PODATAKA 3](#_Toc15542489)

[ZAKONODAVNI OKVIR SLOBODNIH ZONA 3](#_Toc15542490)

[OSNOVNE ZNAČAJKE SLOBODNIH ZONA 4](#_Toc15542491)

[SLOBODNE ZONE U EUROPSKOJ UNIJI U 2018. GODINI 5](#_Toc15542492)

[SLOBODNE ZONE U REPUBLICI HRVATSKOJ U 2018. GODINI 5](#_Toc15542493)

[POJEDINAČNI PREGLED POSLOVANJA SLOBODNIH ZONA U REPUBLICI HRVATSKOJ U 2018. GODINI 5](#_Toc15542494)

[KRAPINSKO - ZAGORSKA SLOBODNA ZONA 6](#_Toc15542495)

[PODUNAVSKA SLOBODNA ZONA VUKOVAR 7](#_Toc15542496)

[SLOBODNA ZONA KUKULJANOVO 8](#_Toc15542497)

[SLOBODNA ZONA LUKA RIJEKA – ŠKRLJEVO 9](#_Toc15542498)

[SLOBODNA ZONA OSIJEK 10](#_Toc15542499)

[SLOBODNA ZONA SPLITSKO - DALMATINSKA 11](#_Toc15542500)

[SLOBODNA ZONA ZAGREB 12](#_Toc15542501)

[SLOBODNA ZONA LUKE PLOČE 13](#_Toc15542502)

[SLOBODNA ZONA LUKE PULA 14](#_Toc15542503)

[SLOBODNA ZONA LUKE RIJEKA 15](#_Toc15542504)

[SLOBODNA ZONA LUKE SPLIT 15](#_Toc15542505)

[ZBIRNI PODACI O POSLOVANJU SLOBODNIH ZONA U 2018. GODINI 17](#_Toc15542506)

[DODACI 19](#_Toc15542507)

[Karta slobodnih zona u Republici Hrvatskoj u 2018. godini 19](#_Toc15542508)

[Pregled korisnika koncesija/nositelja suglasnosti za slobodne zone 21](#_Toc15542509)

[Broj korisnika u slobodnim zonama - usporedba 2018./2017. 21](#_Toc15542510)

[Broj zaposlenih u slobodnim zonama – usporedba 2018./2017. 22](#_Toc15542511)

[Prihodi korisnika slobodnih zona (mil. HRK) – usporedba 2018./2017. 22](#_Toc15542512)

[Dobit korisnika slobodnih zona (mil. HRK) – usporedba 2018./2017. 23](#_Toc15542513)

[Izvoz\* korisnika slobodnih zona (mil. HRK) – usporedba 2018./2017. 23](#_Toc15542514)

[Isporuka dobara na tržište Europske unije (mil. HRK) – usporedba 2018./2017. 24](#_Toc15542515)

[Usporedba izvoza države članice EU / treće zemlje (%) 24](#_Toc15542516)

[Usporedba izvoza/isporuke dobara na tržište EU u ukupnom prihodu (%) 25](#_Toc15542517)

[Izvršena ulaganja (u mil. HRK) – usporedba 2018./2017. 25](#_Toc15542518)

[Usporedba broja korisnika koji se bave proizvodnjom i skladištenjem 26](#_Toc15542519)

[Prikaz naknada za koncesiju za 2018. godinu 26](#_Toc15542520)

UVOD

Ministarstvo gospodarstva, poduzetništva i obrta (u daljnjem tekstu: Ministarstvo) izradilo je Izvješće o poslovanju slobodnih zona u Republici Hrvatskoj u 2018. godini (u daljnjem tekstu: Izvješće) sukladno Zakonu o slobodnim zonama (Narodne novine, br. 44/96, 78/99, 127/00, 92/05, 85/08 i 148/13; u daljnjem tekstu: Zakon). Temeljem članka 25. Zakona, Ministarstvo podnosi Izvješće Vladi Republike Hrvatske, a Vlada Republike Hrvatske Izvješće podnosi Hrvatskome saboru.

# DOSTAVA I KORIŠTENJE PODATAKA

Obveza dostave podataka za izradu godišnjih izvješća o poslovanju slobodnih zona propisana je člankom 25. Zakona.

Podatke korištene pri izradi ovoga Izvješća Ministarstvu su dostavili korisnici koncesija za osnivanje (kopnenih) slobodnih zona i nositelji suglasnosti za osnivanje (lučkih) slobodnih zona.

Za poslovanje slobodnih zona na kopnenom području Republike Hrvatske odgovorni su korisnici „koncesija za osnivanje slobodnih zona“. Za poslovanje slobodnih zona koje su osnovane na lučkim područjima Republike Hrvatske odgovorni su „nositelji suglasnosti za osnivanje slobodnih zona“.

Koncesije za osnivanje slobodnih zona, kao i suglasnosti za osnivanje slobodnih zona, daje Vlada Republike Hrvatske. U ovome Izvješću izraz „korisnici koncesija“ koristi se za obje navedene kategorije.

Korisnici slobodnih zona dostavljaju podatke o svom poslovanju korisnicima koncesija za slobodne zone na čijem području posluju, a dostava podataka za svrhu izrade izvješća je njihova zakonska obveza koja proizlazi iz činjenice da im se poslovanje odvija u režimu slobodne zone.

U slučaju da korisnik koncesije ne dostavi izvješće o poslovanju u slobodnoj zoni u propisanom roku nadležnom Ministarstvu, prema članku 40. Zakona može biti kažnjen novčanom kaznom od 10.000,00 do 75.000,00 kuna, a odgovorna osoba korisnika koncesije novčanom kaznom od 5.000,00 do 15.000,00 kuna. U slučaju da korisnik slobodne zone, na zahtjev osnivača slobodne zone, ne dostavi podatke o poslovanju u slobodnoj zoni, prema članku 41. Zakona može biti kažnjen novčanom kaznom od 10.000,00 do 45.000,00 kuna, a odgovorna osoba korisnika slobodne zone novčanom kaznom od 5.000,00 do 15.000,00 kuna.

# ZAKONODAVNI OKVIR SLOBODNIH ZONA

Sustav slobodnih zona u Republici Hrvatskoj reguliran je sljedećim važećim Zakonom, s izmjenama i dopunama te pripadajućim podzakonskim propisima:

1. Zakon o slobodnim zonama (Narodne novine, br. 44/96, 78/99, 127/00, 92/05, 85/08 i 148/13)
2. Pravilnik o načinu izračuna izvršenih ulaganja i iskorištenih potpora za ulaganja i o načinu ostvarenja porezne povlastice za korisnike slobodnih zona (Narodne novine, br. 122/08, 33/10 i 52/10)
3. Pravilnik o korištenju automata za prodaju toplih i hladnih napitaka, snekova, te jednostavnih jela u originalnom pakiranju za potrebe zaposlenika kod korisnika zone koji obavlja gospodarsku djelatnost u slobodnoj zoni (Narodne novine, broj 134/11)
4. Pravilnik o načinu plaćanja naknade za koncesiju za slobodne zone (Narodne novine, broj 19/14).

# OSNOVNE ZNAČAJKE SLOBODNIH ZONA

Slobodne zone na kopnenom području Republike Hrvatske osnivaju se temeljem koncesije koju daje Vlada Republike Hrvatske sukladno Zakonu, odnosno temeljem posebnih zakona i drugih pravnih akata (Zakon o obnovi i razvoju Grada Vukovara; Narodne novine, br. 44/01, 90/05, 80/08, 38/09 i 148/13 i Odluke o općim uvjetima i mjerilima za davanje koncesije za osnivanje slobodnih zona na području Grada Vukovara; Narodne novine, broj 138/02 za Podunavsku slobodnu zonu Vukovar), dok se slobodne zone u lučkim područjima osnivaju temeljem suglasnosti Vlade Republike Hrvatske.

Slobodna zona je dio teritorija Republike Hrvatske koji je posebno ograđen i označen i u kojem se gospodarske djelatnosti obavljaju uz posebne uvjete, a može se sastojati od više odvojenih dijelova.

U slobodnu zonu može se unositi roba te se u njoj može obavljati proizvodnja, oplemenjivanje i skladištenje robe, trgovina na veliko, strateške aktivnosti poslovne podrške, aktivnosti osnivanja tehnoloških razvojno-inovacijskih centara te pružanje usluga koje nisu bankarske. Trgovina na malo nije dopuštena u slobodnim zonama.

Koncesija, odnosno suglasnost za osnivanje slobodne zone može prestati istekom vremena za koje je dana, odreknućem korisnika koncesije tijekom vremena trajanja koncesije – za dio područja slobodne zone ili za njezino čitavo područje ili prestankom pravne osobe korisnika koncesije. Koncesiju je moguće oduzeti ako korisnik koncesije u ugovornom roku (ugovor o davanju koncesije sklapaju nadležno ministarstvo i korisnik koncesije) ne osigura uvjete za rad, ako koncesiju ne koristi na način predviđen ugovorom i Zakonom te ako nije platio naknadu za koncesiju tri obroka u nizu.

Područje koje se nalazi pod režimom slobodne zone mora biti ograđeno i označeno, a isto pravilo odnosi se i na izdvojene dijelove slobodne zone. Promet robe i osoba u zonu i iz nje može se odvijati samo kroz određene ulaze i izlaze. Osim što ulazi i izlazi moraju biti primjereno uređeni, osigurani i noću osvijetljeni, osnivač slobodne zone mora pri ulazima odnosno izlazima osigurati prostorije za rad carinske službe.

Slobodnom zonom upravlja osnivač kako je definirano aktom o osnivanju kojega donosi korisnik koncesije. Korisnici slobodne zone mogu, uz osnivača zone, biti domaće i strane pravne i fizičke osobe. Korisnici slobodne zone s osnivačem sklapaju ugovor temeljem kojeg u zoni mogu obavljati gospodarsku djelatnost. Za dio poslovanja kojega obavljaju u slobodnoj zoni, korisnici slobodne zone su dužni voditi odvojeno knjigovodstvo.

Porez na dodanu vrijednost za robu koja je smještena u zoni plaća se tek u trenutku kada roba napušta slobodnu zonu i kada je njezino konačno odredište tržište Europske unije, što uključuje i tržište Republike Hrvatske. Kada je odredište robe iz slobodne zone tržište trećih zemalja, roba je izuzeta od plaćanja poreza na dodanu vrijednost.

SLOBODNE ZONE U EUROPSKOJ UNIJI U 2018. GODINI

Prema posljednjim dostupnim podacima Europske komisije od 17. studenoga 2017. godine, u 22 države članice poslovale su slobodne zone. Osim u Republici Hrvatskoj, slobodne zone postoje još u: Bugarskoj (6), Cipru (1), Češkoj (8), Danskoj (1), Estoniji (3), Finskoj (2), Francuskoj (2), Njemačkoj (2), Grčkoj (4), Mađarskoj (1), Italiji (2), Latviji (4), Luksemburgu (1), Litvi (10), Malti (1), Poljskoj (7), Portugalu (1), Rumunjskoj (6), Sloveniji (1), Španjolskoj (7) i Ujedinjenom Kraljevstvu (1). Iz navedenoga slijedi da na području Europske unije postoje 82 slobodne zone (uključujući i 11 slobodnih zona koje postoje na području Republike Hrvatske).

U Austriji, Belgiji, Irskoj, Nizozemskoj, Slovačkoj i Švedskoj nema slobodnih zona.

# SLOBODNE ZONE U REPUBLICI HRVATSKOJ U 2018. GODINI

U 2018. godini u Republici Hrvatskoj poslovale su sljedeće slobodne zone:

1. Kopnene slobodne zone
   1. Krapinsko-zagorska slobodna zona (u likvidaciji)
   2. Podunavska slobodna zona Vukovar
   3. Slobodna zona Kukuljanovo (neaktivna)
   4. Slobodna zona Luka Rijeka – Škrljevo
   5. Slobodna zona Osijek
   6. Slobodna zona Splitsko-dalmatinska (u likvidaciji)
   7. Slobodna zona Zagreb
2. Lučke slobodne zone
3. Slobodna zona luke Ploče
4. Slobodna zona luke Pula
5. Slobodna zona luke Rijeka
6. Slobodna zona luke Split.

# POJEDINAČNI PREGLED POSLOVANJA SLOBODNIH ZONA U REPUBLICI HRVATSKOJ U 2018. GODINI

U ovome dijelu Izvješća pojedinačno se promatraju rezultati poslovanja za svaku od slobodnih zona.

Pri interpretaciji podataka bitno je uzeti u obzir i specifičnosti slobodnih zona na lučkom području i njihovih nositelja suglasnosti za osnivanje slobodnih zona. Naime, slobodnim zonama na lučkom području upravljaju nadležne lučke uprave koje su prema pravnom obliku ustanove čija je djelatnost propisana člankom 50. Zakona o pomorskom dobru i morskim lukama (Narodne novine, br. 158/03, 100/04, 141/06, 38/09, 123/11 i 56/16):

1. briga o gradnji, održavanju, upravljanju, zaštiti i unapređenju pomorskog dobra koje predstavlja lučko područje
2. gradnja i održavanje lučke podgradnje, koja se financira iz proračuna osnivača lučke uprave
3. stručni nadzor nad gradnjom, održavanjem, upravljanjem i zaštitom lučkog područja (lučke podgradnje i nadgradnje)
4. osiguravanje trajnog i nesmetanog obavljanja lučkog prometa, tehničko-tehnološkog jedinstva i sigurnost plovidbe
5. osiguravanje pružanja usluga od općeg interesa ili za koje ne postoji gospodarski interes drugih gospodarskih subjekata
6. usklađivanje i nadzor rada ovlaštenika koncesije koji obavljaju gospodarsku djelatnost na lučkom području
7. donošenje odluke o osnivanju i upravljanju slobodnom zonom na lučkom području sukladno propisima koji uređuju slobodne zone
8. drugi poslovi utvrđeni zakonom.

Iz navedenoga slijedi da poslovanje nositelja suglasnosti za osnivanje slobodnih zona na lučkom području nije u potpunosti usporedivo s poslovanjem korisnika koncesija za osnivanje slobodnih zona na kopnenom području. Zbog posebne zadaće koju imaju, nositelji suglasnosti za osnivanje slobodnih zona na lučkom području nisu obveznici plaćanja naknade za koncesiju za osnivanje slobodnih zona.

## KRAPINSKO - ZAGORSKA SLOBODNA ZONA

Krapinsko-zagorska slobodna zona nalazi se u Krapinsko-zagorskoj županiji, na području Grada Krapine. Osnovana je Odlukom o davanju koncesije za osnivanje Krapinsko-zagorske slobodne zone (Narodne novine, br. 45/97 i 61/97), a koncesija za osnivanje dana je društvu Krapinsko zagorska slobodna zona d.d. na rok od 25 godina od dana sklapanja Ugovora o koncesiji. Ugovor o davanju koncesije između Ministarstva gospodarstva i Krapinsko-zagorske slobodne zone d.d. sklopljen je 21. svibnja 1997. godine iz čega proizlazi da koncesija traje do 21. svibnja 2022. godine.

Prema Odluci o davanju koncesije za osnivanje Krapinsko-zagorske slobodne zone, korisnik koncesije obvezan je uredno plaćati godišnju naknadu za koncesiju u iznosu od 2 % od ukupnog prihoda koji ostvari u poslovanju s korisnicima u Slobodnoj zoni, od čega se 50 % uplaćuje u korist državnog proračuna, a 50 % u korist proračuna Grada Krapine. U ovom izvještajnome razdoblju naknada za koncesiju iznosila je ukupno 113,69 kuna što je 42,04 % manje nego 2017. godine.

Krapinsko-zagorska slobodna zona zauzima površinu od 64.000 m2 od čega je 20.000 m2 slobodnoga prostora. Slobodna zona je u potpunosti infrastrukturno opremljena, prostor se uglavnom koristio u skladišne svrhe te unutar Slobodne zone nije bilo proizvodnih aktivnosti.

Skupština društva Krapinsko zagorska slobodna zona d.d. koje je korisnik koncesije za osnivanje Slobodne zone, u studenom 2018. godine donijela je odluku o likvidaciji društva. Prema prijedlogu društva Krapinsko zagorska slobodna zona d.d., Trgovački sud u Zagrebu 22. studenoga 2018. godine upisuje promjenu tvrtke, imenovanje likvidatora i upis nastanka razloga za prestanak društva.

Do kraja 2018. godine postupak likvidacije nije bio dovršen.

U 2018. godini u Slobodnoj zoni je poslovalo ukupno 11 korisnika te nije bilo promjena u broju korisnika u odnosu na prethodnu godinu.

Korisnici Slobodne zone su u 2018. godini ostvarili prihod od 137.985,00 kuna što je 87,83 % manje nego u prethodnom razdoblju. U ovom izvještajnom razdoblju ostvarena je dobit u iznosu od 1.366,00 kuna što je za 88,0 % manje nego u 2017. godini.

Sav prihod korisnika ostvaren je izvozom na tržišta Srbije i Bosne i Hercegovine.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 7,76 | 0,49 | -93,7 | 0,27 | -44,9 | 1,15 | 325,93 | 0,14 | -87,83 |
| **Ukupan izvoz**, mil. HRK | 7,5 | 0,41 | -94,5 | 0,27 | -34,2 | 1,15 | 325,93 | 0,14 | -87,83 |
| **Izvoz u EU**, mil. HRK | 1,78 | 0,00 | -100,0 | 0,00 | - | 0,00 | - | 0,00 | - |
| **Dobit**, HRK | -197.162,00 | 78.566,00 | -139,9 | 2.691,72 | -96,6 | 11.382,17 | 322,86 | 1.366,00 | -88,0 |
| **Koncesija**, HRK | 196,68 | 4.352,92 | 2.113,2 | 89,43 | -98,0 | 196,15 | 119,33 | 113,69 | -42,04 |
| **Broj korisnika\*** | 10 | 10 | 0,00 | 10 | 0,00 | 11 | 0,00 | 11 | 0,00 |

## PODUNAVSKA SLOBODNA ZONA VUKOVAR

Podunavska slobodna zona Vukovar nalazi se u Vukovarsko-srijemskoj županiji, na području Grada Vukovara. Osnovana je Odlukom o davanju koncesije za osnivanje Podunavske slobodne zone Vukovar (Narodne novine, br. 144/02, 126/04 i 83/15), a koncesija za osnivanje dana je društvu Podunavska slobodna zona d.o.o. na rok od 25 godina od dana sklapanja Ugovora o koncesiji. Ugovor o davanju koncesije između Ministarstva gospodarstva i Podunavske slobodne zone Vukovar d.o.o. sklopljen je 14. veljače 2003. godine iz čega proizlazi da koncesija traje do 14. veljače 2028. godine.

Podunavska slobodna zona Vukovar posluje na području površine 7.648 m2 od čega je 3.144 m2 slobodno. Aktivna površina Slobodne zone iznosi 4.504 m2. Slobodna zona u potpunosti je infrastrukturno opremljena.

Odlukom o davanju koncesije za osnivanje Podunavske slobodne zone Vukovar određena je obveza korisniku koncesije da uredno plaća godišnju naknadu za koncesiju u iznosu od 2 % od svojega ukupnog prihoda, od čega se 50 % uplaćuje u korist državnog proračuna, a 50 % u korist proračuna Grada Vukovara. U ovom izvještajnome razdoblju naknada za koncesiju za Podunavsku slobodnu zonu Vukovar iznosila je ukupno 1.572,43 kuna što je 88,7 % više nego 2017. godine.

Prema podacima koje je dostavio korisnik koncesije za osnivanje slobodne zone, u 2018. godini u Slobodnoj zoni poslovalo je 9 korisnika što je za 18,18 % manje nego prethodne godine. Korisnici su u Slobodnoj zoni zapošljavali 302 radnika što je 17,05 % više nego u 2017. godini. Dva korisnika se bave proizvodnom djelatnosti, dok se ostali bave skladištenjem. Udio proizvodno-prerađivačke djelatnosti u ukupnom prihodu iznosi svega 4 %. Četiri korisnika Slobodne zone imaju zaposlenih djelatnika, dok ostali nemaju zaposlenih.

Ukupni prihod korisnika Podunavske slobodne zone Vukovar u 2018. godini iznosio je 260.613.618,17 kuna što je 17,94 % više nego u prethodnoj godini. Korisnici su ostvarili dobit od 29.803.919,98 kuna što je 237,87 % više nego 2017. godine.

Izvoz korisnika, uključujući i isporuku dobara na tržište Europske unije, u 2018. godini iznosio je 6.768.968,67 kuna što je 55,78 % manje nego u prethodnoj godini. Isporuka dobara na tržište Europske unije iznosila je 4.291.591,53 kuna ili čak 59,53 % manje nego u 2017. godini. Udio izvoza u ukupnom prihodu iznosio je 2,6 %, a najvažnija izvozna tržišta u 2018. godini bila su tržišta Slovenije, Italije, Češke te Bosne i Hercegovine.

U 2018. godini u Slobodnoj zoni izvršena su ulaganja u iznosu od 7.690,50 kuna.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 216,25 | 226,0 | 4,5 | 192,55 | -14,8 | 220,97 | 14,76 | 260,61 | 17,94 |
| **Ukupan izvoz**, mil. HRK | 2,74 | 4,76 | 73,7 | 7,49 | 57,4 | 15,31 | 104,36 | 6,77 | -55,78 |
| **Izvoz u EU**, mil. HRK | 2,2 | 2,6 | 18,2 | 5,36 | 106,2 | 10,6 | 97,82 | 4,29 | -59,53 |
| **Dobit**, mil. HRK | 15,41 | 15,4 | -0,1 | 10,49 | -31,9 | 8,82 | -15,94 | 29,8 | 237,87 |
| **Koncesija**, HRK | 1.764,71 | 557,71 | -68,4 | 730,53 | 31,0 | 833,35 | 14,07 | 1.572,43 | 88,69 |
| **Broj korisnika** | 16 | 12 | -25,0 | 10 | -16,7 | 11 | 0,0 | 9 | -18,18 |
| **Broj zaposlenih** | 283 | 293 | 3,5 | 304 | 3,8 | 258 | -15,13 | 302 | 17,05 |

## SLOBODNA ZONA KUKULJANOVO

Slobodna zona Kukuljanovo nalazi se u Primorsko-goranskoj županiji, na području Grada Bakra. Osnovana je Odlukom o davanju koncesije za osnivanje slobodne zone Kukuljanovo (Narodne novine, br. 54/97 i 84/17), a koncesija za osnivanje dana je društvu Industrijska zona d.o.o. Bakar na rok od 25 godina od dana sklapanja Ugovora o koncesiji. Ugovor o davanju koncesije između Ministarstva gospodarstva i Industrijske zone d.o.o. zaključen je 16. lipnja 1997. godine iz čega proizlazi da koncesija traje do 16. lipnja 2022. godine.

Slobodna zona Kukuljanovo ima površinu od 1.000.000 m2 i djelomično je infrastrukturno opremljena.

Prema Odluci o davanju koncesije za osnivanje Slobodne zone Kukuljanovo, korisnik koncesije obvezan je uredno plaćati godišnju naknadu za koncesiju u iznosu od 2 % od ukupnog prihoda koji ostvari u poslovanju s korisnicima u Slobodnoj zoni, od čega se 50 % uplaćuje u korist državnog proračuna, a 50 % u korist proračuna Grada Bakra.

Budući da Slobodna zona Kukuljanovo nema korisnika od 1. lipnja 2010. godine te kako u 2018. godini na području Slobodne zone nije ostvaren prihod od poslovanja, za korisnika koncesije nije nastala obaveza plaćanja naknade za koncesiju za slobodnu zonu u 2018. godini.

Postupajući po Zahtjevu korisnika koncesije za osnivanje slobodne zone, Industrijske zone d.o.o., a nakon provedene zakonske procedure, Vlada Republike Hrvatske je na sjednici održanoj 24. kolovoza 2017. godine donijela Odluku o izmjenama i dopuni Odluke o davanju koncesije za osnivanje Slobodne zone Kukuljanovo (Narodne novine, broj 84/17).

Industrijska zona d.o.o. je u rujnu 2017. godine podnijela Ministarstvu gospodarstva, poduzetništva i obrta Zahtjev za privremenom obustavom procedure za utvrđivanje uvjeta za početak rada dijela Slobodne zone, a kako u međuvremenu nije došlo do okolnosti temeljem kojih bi se procedura nastavila, predmetno područje u 2018. godini nije poslovalo u režimu slobodne zone.

## SLOBODNA ZONA LUKA RIJEKA – ŠKRLJEVO

Slobodna zona Luka Rijeka - Škrljevo nalazi se u Primorsko-goranskoj županiji, na području Grada Bakra. Osnovana je Odlukom o davanju koncesije za osnivanje Slobodne zone Luka Rijeka - Škrljevo (Narodne novine, broj 90/13), a koncesija za osnivanje dana je društvu Luka Rijeka d.d. na rok od 25 godina od dana sklapanja Ugovora o koncesiji. Ugovor o davanju koncesije između Ministarstva poduzetništva i obrta i Luke Rijeka d.d. zaključen je 15. srpnja 2013. godine iz čega proizlazi da koncesija traje do 15. srpnja 2038. godine.

Prema Odluci o davanju koncesije za osnivanje Slobodne zone Luka Rijeka – Škrljevo, korisnik koncesije obvezan je uredno plaćati godišnju naknadu za koncesiju u iznosu od 2 % od ukupnog prihoda, od čega se 50 % uplaćuje u korist državnog proračuna, a 50 % u korist proračuna Grada Bakra. U ovom izvještajnome razdoblju naknada za koncesiju iznosila je ukupno 398.350,00 kuna što je 12,15 % manje nego u prethodnoj godini.

Slobodna zona Luka Rijeka - Škrljevo posluje na području površine 337.618 m2 od čega je 110.702 m2 slobodne površine. Aktivna površina Slobodne zone zauzima 226.916 m2. Slobodna zona posluje kao pozadinski terminal riječke luke te je u potpunosti infrastrukturno opremljena.

U Slobodnoj zoni Luka Rijeka – Škrljevo od njezina osnivanja 2013. godine posluje jedan korisnik, a u 2018. godini u Slobodnoj zoni bio je zaposlen 21 radnik ili 10,5 % više nego prethodne godine.

U 2018. godini poslovanjem u Slobodnoj zoni ostvareni su prihodi u iznosu od 19.917.495,00 kuna ili za 12,25 % manje nego u prethodnoj godini. Za razliku od 2017. godine kada je ostvarena dobit u iznosu od 3.064.281,00 kuna, u 2018. godini, iskazan je gubitak u iznosu od 272.220,00 kuna.

Izvoz korisnika, uključujući i isporuku dobara na tržište Europske unije, iznosio je 16.366.291,00 kuna ili 17,57 % manje nego u prethodnoj godini, dok je isporuka dobara na tržište Europske unije iznosila 11.417.544,00 kuna ili 28,8 % manje u odnosu na prethodnu godinu. Najvažnija izvozna tržišta u 2018. godini bila su tržišta Austrije, Italije, Poljske, Njemačke, Švicarske, Srbije te Bosne i Hercegovine pri čemu nema promjena u odnosu na prethodno izvještajno razdoblje.

U 2018. godini u Slobodnoj zoni uloženo je 44.387.709,00 kuna što je za 64,44 % manje nego prethodne godine.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 24,14 | 27,22 | 12,8 | 20,81 | -23,5 | 22,7 | 9,08 | 19,92 | -12,25 |
| **Ukupan izvoz**, mil. HRK | 19,14 | 21,0 | 9,7 | 15,46 | -26,4 | 19,86 | 27,48 | 16,37 | -17,57 |
| **Izvoz u EU**, mil. HRK | 18,3 | 20,95 | 14,5 | 13,46 | -35,8 | 16,04 | 19,13 | 11,42 | -28,8 |
| **Dobit**, mil. HRK | 1,32 | 4,72 | 257,6 | 2,08 | -55,9 | 3,06 | 47,04 | -0,27 |  |
| **Koncesija**, HRK | 482.775,99 | 544.421,08 | 12,8 | 416.224,51 | -23,5 | 453.459,57 | 8,95 | 398.350,00 | -12,15 |
| **Broj korisnika** | 1 | 1 | 0,0 | 1 | 0,0 | 1 | 0,0 | 1 | 0,0 |
| **Broj zaposlenih** | 8 | 19 | 137,5 | 20 | 5,3 | 19 | -5,0 | 21 | 10,53 |

## SLOBODNA ZONA OSIJEK

Slobodna zona Osijek nalazi se u Osječko-baranjskoj županiji. Osnovana je Odlukom o davanju koncesije za osnivanje Slobodne zone Osijek (Narodne novine, br. 50/97, 61/97 i 66/05), a koncesiju za osnivanje ima društvo Slobodna zona Osijek d.o.o., za razdoblje od 25 godina. Budući da je Ugovor o koncesiji između Ministarstva gospodarstva i Slobodne zone Osijek d.o.o. sklopljen 9. lipnja 1997. godine, koncesija istječe 9. lipnja 2022. godine.

Sukladno Odluci o davanju koncesije za osnivanje Slobodne zone Osijek, korisnik koncesije obvezan je uredno plaćati godišnju naknadu za koncesiju u iznosu od 2 % ukupnog prihoda koji ostvari u poslovanju s korisnicima u Slobodnoj zoni, od čega se 50 % uplaćuje u korist državnog proračuna, a 50 % u korist proračuna Grada Osijeka. Obaveza naknade za koncesiju koju korisnik koncesije plaća za dio prihoda ostvarenog u poslovanju s korisnicima slobodne zone za 2018. godinu iznosila je 18.844,43 kuna ili 19,32 % manje nego u prethodnom razdoblju.

Iako je Odlukom o davanju koncesije za osnivanje Slobodne zone Osijek omogućeno poslovanje u režimu slobodne zone na četiri odvojene lokacije, Slobodna zona Osijek posluje samo na lokaciji u riječnoj luci Tranzit, odnosno u zapadnom dijelu lučkoga kompleksa. Površina slobodne zone iznosi 130.059 m2, od čega je 88.230 m2 slobodno. Aktivna površina iznosi 41.829 m2, a na čitavoj površini Slobodne zone dostupna je infrastruktura.

U 2018. godini na području Slobodne zone poslovalo je 11 korisnika ili 8,3 % manje nego u prethodnoj godini. Korisnici Slobodne zone u 2018. godini ukupno su zapošljavali 124 radnika što je na razini 2017. godine. Dva korisnika bave se proizvodnjom, osam ih se bavi skladištenjem, jedan oporabom posebno izdvojenih metala, a jedan sakupljanjem i preradom industrijskih otpadaka.

Ukupni prihod korisnika Slobodne zone Osijek u 2018. godini iznosio je 476.469,280 kuna što je 35,32 % više nego 2017. godine. Korisnici su u poslovanju ostvarili dobit u iznosu od 10.480.018,00 kuna, što je za 20,6 % više nego prethodne godine.

Izvoz korisnika, uključujući i isporuku dobara na tržište Europske unije, u 2018. godini iznosio je 88.577.203,00 kuna ili 184,18 % više, a sama isporuka dobara na tržište Europske unije iznosila je 70.003.179,00 kuna ili 433,13 % više nego u prethodnoj godini. Najvažnija izvozna tržišta u 2018. godini bila su tržišta Italije, Austrije, Bosne i Hercegovine te Srbije što odgovara podatcima za prethodno razdoblje.

U 2018. godini na području Slobodne zone Osijek izvršena su ulaganja u iznosu od 14.619.862,00 kuna.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.\*** | **%** | **2018.** | **%** |
| **Prihod**, mil. HRK | 300,41 | 960,69 | 219,8 | 492,82 | -48,7 | 352,14 | -28,55 | 476,5 | 35,32 |
| **Ukupan izvoz**, mil. HRK | 16,14 | 22,64 | 40,3 | 15,46 | -31,7 | 31,17 | 101,60 | 88,58 | 184,18 |
| **Izvoz u EU**, mil. HRK | 9,17 | 13,07 | 42,5 | 12,92 | -1,1 | 13,13 | 1,59 | 70,00 | 433,13 |
| **Dobit**, mil. HRK | 6,31 | -20.67 | -427,5 | 17,51 | -50,37 | 8,69 | -52,37 | 10,48 | 20,6 |
| **Koncesija**, HRK | 33.088,08 | 24.389,06 | -26,3 | 21.978,43 | -9,9 | 23.357,39 | 6,27 | 18.844,43 | -19,32 |
| **Broj korisnika** | 21 | 19 | -9,5 | 15 | -21,1 | 12 | -20 | 11 | -8,33 |
| **Broj zaposlenih** | 334 | 239 | -28,4 | 209 | -12,6 | 124 | -40,67 | 124 | 0,0 |

\**Korisnik koncesije za osnivanje slobodne zone dostavio je korigirane podatke o poslovanju korisnika slobodne zone za 2017. godinu*

## SLOBODNA ZONA SPLITSKO - DALMATINSKA

Slobodna zona Splitsko-dalmatinska nalazi se na području Splitsko-dalmatinske županije. Osnovana je Odlukom o davanju koncesije za osnivanje Slobodne zone Splitsko-dalmatinske (Narodne novine, br. 79/99 i 107/00), a koncesija za osnivanje dana je društvu Splitsko-dalmatinska zona d.o.o. na vremensko razdoblje od 25 godina od dana sklapanja ugovora o koncesiji. Ugovor o davanju koncesije između Ministarstva gospodarstva i Splitsko-dalmatinske zone d.o.o. zaključen je 20. kolovoza 1999. godine iz čega proizlazi da koncesija traje do 20. kolovoza 2024. godine.

Slobodna zona Splitsko-dalmatinska ima ukupnu površinu 2.133.940 m2, a obuhvaća sljedeće lokacije: dio Smokovik u k.o. Split, dio Sinj u k.o. Sinj, dio Postira u k.o. Postira – Brač, dio Nerežišća u k.o. Nerežišća – Brač i dio Klis/Sinj, u k.o. Klis, Sinj i Trilj.

Prema Odluci o davanju koncesije za osnivanje Slobodne zone Splitsko-dalmatinske, korisnik koncesije obvezan je uredno plaćati godišnju naknadu za koncesiju u iznosu od 2 % od ukupnog prihoda, od čega se 50 % uplaćuje u korist državnog proračuna, a 50 % u korist proračuna Grada Splita.

Slobodna zona nema korisnika od siječnja 2011. godine te slijedom toga niti u 2018. godini nije nastala obveza plaćanja naknade za koncesiju za osnivanje slobodne zone.

Temeljem Odluke Društva Splitsko-dalmatinska zona d.o.o. od 17. svibnja 2016. godine o prestanku društva i provođenju postupka likvidacije, Trgovački sud u Splitu je 25. svibnja 2016. godine donio rješenje o upisu u Sudski registar promjene tvrtke, promjene člana uprave, prestanka funkcije članova nadzornog odbora, imenovanja likvidatora i nastanka razloga za prestanak subjekta.

U 2018. godini postupak likvidacije nije bio dovršen.

## SLOBODNA ZONA ZAGREB

Slobodna zona Zagreb nalazi se na području Grada Zagreba. Osnovana je Odlukom o davanju koncesije za osnivanje Slobodne zone Zagreb (Narodne novine, br. 101/97, 114/12, 14/14 i 91/18), a koncesija za osnivanje dana je društvu Robni terminali Zagreb d.o.o. na rok od 25 godina od dana sklapanja Ugovora o koncesiji. Društvo Robni terminali Zagreb d.o.o. je Ugovorom o pripajanju od 11. prosinca 2006. godine pripojeno društvu Zagrebački holding d.o.o. kao podružnica broj 16 te je njegov puni naziv Zagrebački holding d.o.o. – Podružnica Robni terminali Zagreb. Ugovoro davanju koncesije između Ministarstva gospodarstva i društva Robni terminali Zagreb d.o.o. sklopljen je 13. listopada 1997. godine iz čega proizlazi da koncesija traje do 13. listopada 2022. godine.

U travnju 2018. godine korisnik koncesije za osnivanje Slobodne zone Zagreb, društvo Robni terminali Zagreb d.o.o. podnijelo je Zahtjev za izmjenom područja Slobodne zone Zagreb kojim se tražilo smanjivanje površine u režimu slobodne zone. Nakon što je Ministarstvo gospodarstva, poduzetništva i obrta provelo zakonsku proceduru za izmjenu područja slobodne zone, Vlada Republike Hrvatske je na 118. sjednici održanoj 11. listopada 2018. godine donijela Odluku o izmjenama Odluke o davanju koncesije za osnivanje Slobodne zone Zagreb (Narodne novine, broj 91/18). Navedenom Odlukom površina Slobodne zone smanjena je za 23.633,37 m2 te nova površina iznosi 56.226,63 m2. U novom obuhvatu Slobodna zona Zagreb započela je poslovanje 1. siječnja 2019. godine nakon održane sjednice Povjerenstva za utvrđivanje uvjeta za početak rada dijela Slobodne zone Zagreb, a Rješenje o ispunjenju uvjeta za početak rada dijela Slobodne zone Zagreb stupilo je na snagu 1. siječnja 2019. godine.

Sukladno Odluci o davanju koncesije za osnivanje Slobodne zone Zagreb, korisnik koncesije obvezan je uredno plaćati godišnju naknadu za koncesiju u iznosu od 2 % od ukupnog prihoda koji korisnik koncesije ostvari u poslovanju s korisnicima u Slobodnoj zoni, od čega se 50 % uplaćuje u korist državnog proračuna, a 50 % u korist Grada Zagreba. U 2018. godini naknada za koncesiju za Slobodnu zonu iznosila je 162.310,39 kuna što je 4,77 % manje nego 2017. godine.

U čitavoj 2018. godini Slobodna zona Zagreb poslovala je na području površine 79.860 m2 u potpunosti infrastrukturno opremljeno, a aktivno je bilo 72.103 m2 površine Slobodne zone.

U Slobodnoj zoni Zagreb u 2018. godini poslovala su 24 korisnika što je 4,35 % više nego u 2017. godini. Manji dio korisnika bavi se proizvodnjom (dva korisnika), a ostali se bave skladištenjem. Kod korisnika u Slobodnoj zoni u izvještajnom razdoblju bila su zaposlena 344 radnika što je za 6,27 % manje nego u prethodnoj godini.

Ukupni prihod korisnika Slobodne zone Zagreb u 2018. godini iznosio je 121.420.998,82 kuna što je 6,75 % više nego 2017. godine. Korisnici su u navedenom razdoblju poslovanjem u Slobodnoj zoni ostvarili dobit od 12.076.419,53 kuna što je 23,2 % manje nego u prethodnoj godini.

Izvoz korisnika, uključujući i isporuku dobara na tržište Europske unije, u 2018. godini iznosio je 65.330.595,91 kunu što je 14,31 % manje nego u 2017. godini. Isporuka dobara na tržište Europske unije iznosila je 62.823.080,87 kuna ili 4,57 % manje nego u prethodnoj godini. Najznačajnija izvozna tržišta u 2018. godini bila su tržišta Austrije, Njemačke, Slovenije, Albanije te Bosne i Hercegovine.

U 2018. godini u Slobodnoj zoni Zagreb izvršena su ulaganja u iznosu 1.165.318,30 kuna.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 671,04 | 219,63 | -67,3 | 226,6 | 3,2 | 113,74 | -49,81 | 121,42 | 6,75 |
| **Ukupan izvoz**, mil. HRK | 397,16 | 89,0 | -77,6 | 96,29 | 8,2 | 76,24 | -20,83 | 65,33 | -14,31 |
| **Izvoz u EU**, mil. HRK | 145,46 | 60,84 | -58,2 | 71,12 | 16,9 | 65,83 | -7,42 | 62,82 | -4,57 |
| **Dobit**, mil. HRK | 28,33 | 13,06 | -53,9 | 22,3 | 70,8 | 15,73 | -29,46 | 12,08 | -23,2 |
| **Koncesija**, HRK | 177.854,09 | 159.791,70 | -10,2 | 150.903,16 | -5,6 | 170.444,63 | 12,95 | 162.310,39 | -4,77 |
| **Broj korisnika** | 32 | 27 | -15,6 | 25 | -7,4 | 23 | -8 | 24 | 4,35 |
| **Broj zaposlenih** | 241 | 225 | -6,6 | 301 | 33,8 | 367 | 21,93 | 344 | -6,27 |

## SLOBODNA ZONA LUKE PLOČE

Slobodna zona luke Ploče nalazi se u Dubrovačko-neretvanskoj županiji, na području Grada Ploča, a obuhvaća cjelokupno lučko područje, uključujući obale i skladišne površine. Osnovana je Odlukom o davanju suglasnosti Lučkoj upravi Ploče za osnivanje Slobodne zone luke Ploče (Narodne novine, broj 137/99), a suglasnost za osnivanje dana je na rok od 30 godina te ista istječe 9. prosinca 2029. godine.

Slobodna zona luke Ploče posluje na području površine 2.145.892 m2, od čega je 480.000 m2 površine slobodno. Slobodna zona je infrastrukturno opremljena, a obuhvaća lučko područje, uključujući lučke obale, skladišne površine i ostalo. Unutar obuhvata Slobodne zone površina od približno 500.000 m2 raspoloživa je za izgradnju novih lučkih sadržaja.

Prema informaciji koju je dostavila Lučka uprava Ploče, u kolovozu 2018. godine tanker je udario u pristanišni dok luke Ploče pri čemu se dok odlomio i pao u more. Ovaj događaj je u drugoj polovici 2018. godine nekim korisnicima Slobodne zone onemogućio pružanje usluga te posljedično ostvarivanje prihoda.

Na području Slobodne zone u 2018. godini poslovalo je 8 korisnika što je na razini prethodne godine. Polovica korisnika bavila se skladištenjem, a druga polovica pružanjem usluga. Korisnici Slobodne zone u 2018. godini zapošljavali su 692 radnika što je za 2,81 % manje nego 2017. godine.

Ukupni prihod korisnika Slobodne zone luke Ploče u 2018. godini iznosio je 304.955.479,97 kuna što je 4,01 % manje nego u 2017. godini. Dobit korisnika Slobodne zone u 2018. godini iznosila je 17.430.645,16 kuna ili čak 88,84 % više nego prethodne godine.

Izvoz korisnika, uključujući i isporuku dobara na tržište Europske unije, u 2018. godini iznosio je 224.357.904,94 kune što je 10,23 % manje nego u 2017. godini. Isporuka dobara na tržište Europske unije iznosila je 131.786.633,23 kuna ili 4,49 % više nego u prethodnom razdoblju.

Najvažnija izvozna tržišta u 2018. godini bila su tržišta Francuske, Italije, Austrije, Bosne i Hercegovine te Južne Afrike i Paname.

Na području Slobodne zone luke Ploče u 2018. godini izvršena su ulaganja u vrijednosti od 157.132.441,91 kuna.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 235,68 | 229,08 | -2,8 | 284,1 | 24,0 | 317,7 | 11,83 | 304,96 | -4,01 |
| **Ukupan izvoz**, mil. HRK | 108,64 | 137,61 | 26,7 | 179,05 | 30,1 | 249,93 | 39,59 | 224,36 | -10,23 |
| **Izvoz u EU**, mil. HRK | 16,79 | 5,35 | -68,1 | 14,09 | 163,4 | 126,13 | 795,42 | 131,79 | 4,49 |
| **Dobit**, mil. HRK | 21,72 | 31,48 | 44,9 | 20,32 | -35,5 | 9,65 | -52,53 | 18,22 | 88,84 |
| **Broj korisnika** | 10 | 10 | 0,0 | 10 | 0,0 | 8 | -20,0 | 8 | 0,0 |
| **Broj zaposlenih\*** | 740 | 693 | -6,4 | 714 | 3,0 | 712 | -0,28 | 692 | -2,81 |

## SLOBODNA ZONA LUKE PULA

Slobodna zona luke Pula nalazi se u Istarskoj županiji, na području Grada Pule. Osnovana je Odlukom o davanju suglasnost Lučkoj upravi Pula za osnivanje Slobodne zone luke Pula (Narodne novine, broj 25/99). Odlukom nije određeno vremensko razdoblje na koje je dodijeljena suglasnost za osnivanje slobodne zone.

Slobodna zona luke Pula posluje na području površine od 59.848 m2, od čega je 39.373 m2 površine slobodno. Slobodna zona je u potpunosti infrastrukturno opremljena.

Na području Slobodne zone u 2018. godini poslovalo je 10 korisnika što je za 16,67 % manje nego u 2017. godini. Korisnici Slobodne zone luke Pula u 2018. godini zapošljavali su 362 radnika ili 0,28 % više nego prethodne godine.

Pet korisnika Slobodne zone bavi se proizvodnjom, četiri se bave pružanjem usluga servisa, a jedan skladištenjem.

Ukupni prihod korisnika Slobodne zone luke Pula u 2018. godini iznosio je 82.599.600,00 kuna ili 24,41 % manje nego u prethodnoj godini. Korisnici su u navedenome razdoblju ostvarili dobit od 21.440.411,00 kuna što je za 1.866,98 % više nego u prethodnom razdoblju.

Izvoz korisnika, uključujući i isporuku dobara na tržište Europske unije, u 2018. godini iznosio je 81.773.604,00 kuna što predstavlja oko 99 % ukupnih prihoda korisnika Slobodne zone, a u cijelosti je ostvaren plasmanom roba i usluga na tržište Italije.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 87,27 | 78,78 | -9,7 | 96,6 | 22,6 | 109,27 | 13,13 | 82,6 | -24,41 |
| **Dobit**, mil. HRK | -5,72 | -7,58 | -32,5 | 0,91 |  | 1,09 | 19,6 | 21,44 | 1.866,98 |
| **Broj korisnika** | 12 | 10 | -16,7 | 11 | 10,0 | 12 | 9,1 | 10 | -16,67 |
| **Broj zaposlenih** | 382 | 400 | 4,7 | 362 | -9,5 | 361 | -0,27 | 362 | 0,28 |

## SLOBODNA ZONA LUKE RIJEKA

Slobodna zona luke Rijeka nalazi se u Primorsko-goranskoj županiji, na području Grada Rijeke. Osnovana je Odlukom o davanju suglasnosti Lučkoj upravi Rijeka za osnivanje Slobodne zone luke Rijeka (Narodne novine, br. 63/97, 62/02, 83/03, 67/09, 78/13, 20/14 i 40/15). Odlukom nije određeno vremensko razdoblje na koje je dodijeljena suglasnost za osnivanje slobodne zone.

Slobodna zona luke Rijeka posluje na području površine 644.606 m2, u potpunosti je infrastrukturno opremljena i aktivna te nema slobodnih površina na raspolaganju.

U 2018. godini u Slobodnoj zoni luke Rijeka poslovala su 4 korisnika te u odnosu na prethodno razdoblje nema promjena u broju korisnika Slobodne zone. Korisnici Slobodne zone luke Rijeka bave se isključivo skladištenjem i pretovarom. Korisnici su u 2018. godini zapošljavali 830 radnika što je za 2,35 % manje nego 2017. godine.

Ukupni prihod korisnika Slobodne zone luke Rijeka u 2018. godini iznosio je 463.979.176,27 kuna što je 0,76 % više nego u prethodnoj godini. Korisnici su u navedenom razdoblju ostvarili dobit od 51.378.573,18 kuna ili 14,09 % manje nego 2017. godine.

Izvoz korisnika, uključujući i isporuku dobara na tržište Europske unije, u 2018. godini iznosio je 413.424.874,58 kuna ili 1,15 % više nego prethodne godine. Isporuka dobara na tržište Europske unije iznosila je 99.212.232,80 kuna ili 1,83 % više nego 2017. godine. Najvažnija izvozna tržišta bila su Švicarska, Bosna i Hercegovina, Srbija, Kina, Poljska i Austrija.

U 2018. godini u Slobodnoj zoni luke Rijeka ukupno je izvršeno 4.928.066,00 kuna ulaganja.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 437,53 | 534,45 | 22,2 | 416,03 | -22,2 | 460,48 | 10,67 | 463,98 | 0,76 |
| **Ukupan izvoz**, mil. HRK | 393,87 | 494,15 | 25,5 | 372,87 | -24,5 | 408,71 | 9,61 | 413,42 | 1,15 |
| **Izvoz u EU**, mil. HRK | 78,93 | 93,6 | 18,6 | 100,39 | 7,3 | 97,43 | -2,95 | 99,21 | 1,83 |
| **Dobit**, mil. HRK | 24,64 | 43,74 | 77,5 | 30,02 | -31,4 | 59,81 | 99,21 | 51,38 | -14,09 |
| **Broj korisnika** | 6 | 5 | -16,7 | 4 | -20,0 | 4 | 0,0 | 4 | 0,0 |
| **Broj zaposlenih** | 906 | 862 | -4,9 | 952 | 10,4 | 850 | -10,7 | 830 | -2,35 |

## SLOBODNA ZONA LUKE SPLIT

Slobodna zona luke Split nalazi se u Splitsko-dalmatinskoj županiji, na području Grada Splita. Osnovana je Odlukom o davanju suglasnosti Lučkoj upravi Split za osnivanje Slobodne zone luke Split (Narodne novine, br. 160/98 i 92/05). Odlukom nije određeno vremensko razdoblje na koje je dodijeljena suglasnost za osnivanje slobodne zone.

Slobodna zona luke Split posluje na području kopnene površine od 259.900 m2 te 24.000 m2 morske površine i u potpunosti je infrastrukturno opremljena. Slobodna zona je u potpunosti aktivna te na raspolaganju nema slobodnog zemljišta.

U 2018. godini u Slobodnoj zoni poslovalo je 12 korisnika što je za 8,33 % manje nego u prethodnom razdoblju. Pretežita djelatnost korisnika je skladištenje (sedam korisnika), proizvodnjom se bave tri korisnika, a trgovinom jedan korisnik. Korisnici su u 2018. godini zapošljavali 210 radnika što je na razini prethodnog izvještajnog razdoblja.

Ukupni prihod korisnika Slobodne zone luke Split u 2018. godini iznosio je 240.583.994,41 kunu što je 17,63 % više nego 2017. godine. Korisnici su u navedenom razdoblju ostvarili dobit od 7.323.453,94 kune ili 83,92 % više nego prethodne godine.

Izvoz korisnika, uključujući i isporuku dobara na tržište Europske unije, u 2018. godini iznosio je 110.649.289,47 kuna ili 32,19 % manje nego 2017. godine. Isporuka dobara na tržište Europske unije iznosila je 4.727.041,41 kunu ili 50,83 % manje nego prethodne godine. Najvažnija izvozna tržišta u 2018. godini bila su tržišta Kine, Indije, Ujedinjenih Arapskih Emirata, Egipta, Turske te Bosne i Hercegovine.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godina** | **2014.** | **2015.** | **%** | **2016.** | **%** | **2017.** | **%** | **2018.** | **%** |
| **Prihod**, mil. HRK | 153,6 | 159,8 | 4,0 | 182,62 | 14,3 | 204,53 | 12 | 240,58 | 17,63 |
| **Ukupan izvoz**, mil. HRK | 106,18 | 106,2 | 0,0 | 136,44 | 28,5 | 163,17 | 19,59 | 110,65 | -32,19 |
| **Izvoz u EU**, mil. HRK | 4,29 | 3,49 | -18,6 | 3,74 | 7,2 | 9,62 | 157,22 | 4,73 | -50,83 |
| **Dobit**, mil. HRK | 19,58 | 22,99 | 17,4 | 18,32 | -20,3 | 3,98 | -78,28 | 7,32 | 83,92 |
| **Broj korisnika** | 17 | 15 | -11,8 | 12 | -20,0 | 12 | 0,0 | 11 | -8,33 |
| **Broj zaposlenih** | 127 | 216 | 70,1 | 239 | 10,6 | 210 | -12,13 | 210 | 0,0 |

# ZBIRNI PODACI O POSLOVANJU SLOBODNIH ZONA U 2018. GODINI

Kao i prethodne godine, i u 2018. godini u Republici Hrvatskoj poslovalo je 11 slobodnih zona, od kojih su dvije slobodne zone u likvidaciji, a jedna slobodna zona je neaktivna. Slijedom toga, u 2018. godini u Republici Hrvatskoj je poslovalo osam slobodnih zona. U 2018. godini, u 22 države članice Europske unije (računajući i Republiku Hrvatsku) poslovale su ukupno 82 slobodne zone.

U ovom izvještajnom razdoblju u slobodnim zonama Republike Hrvatske poslovalo je ukupno 89 korisnika ili za 3,26 % manje nego u 2017. godini. U slobodnim zonama bilo je zaposleno 2.885 radnika što je za 0,72 % manje nego prethodne godine. Iako je broj korisnika nešto manji nego u prethodnom izvještajnom razdoblju, broj radnika ostao je približno isti.

Prosječno su u jednoj slobodnoj zoni bila zaposlena 262 radnika, a prosječni korisnik slobodne zone zapošljavao je 32 radnika što je na razini u 2017. godine.

Ukupni prihodi svih korisnika slobodnih zona u 2018. godini iznosili su 1.970.677.628,00 kuna što je za 9,32 % više nego prethodne godine, s obzirom da su ukupni prihodi svih korisnika slobodnih zona u 2017. godini iznosili 1.802.684.652,00 kuna nakon što je Slobodna zona Osijek u 2018. godini dostavila korigirane pokazatelje za 2017. godinu (označeno \* i napomenom u tablici na str. 11.). Korisnici su ostvarili dobit u iznosu od 150.449.927,00 kuna ili za 35,74 % više nego u prethodnom razdoblju.

Ukupni prihodi korisnika kopnenih slobodnih zona u 2018. godini iznosili su 878.559.337,00 kuna što je za 23,62 % više nego prethodne godine. Korisnici kopnenih slobodnih zona su ostvarili dobit u iznosu od 52.089.504,00 kuna ili za 43,43 % više nego u 2017. godini

Ukupni prihodi korisnika lučkih slobodnih zona iznosili su 1.092.118.251,00 kuna ili za 0,01 % više nego u 2017. godini. Kod korisnika lučkih slobodnih zona ostvarena je dobit u iznosu od 98.360.423,00 kuna ili za 31,99 % više nego u prethodnom razdoblju.

Ukupan izvoz svih korisnika slobodnih zona u 2018. godini, uključujući i isporuku dobara na tržište Europske unije, iznosio je 1.007.386.717,00 kuna što je za 4,33 % više nego u prethodnoj godini. Udio izvoza u ukupnom prihodu svih korisnika, uključujući i isporuku dobara na tržište Europske unije, iznosio je 51,1 %, dok je u 2017. godini taj udio iznosio 38,5 %.

Ukupna isporuka dobara na tržište Europske unije svih korisnika slobodnih zona u 2018. godini iznosila je 466.034.907,00 kuna što je 37,56 % više nego u prethodnoj godini. Udio isporuke dobara na tržište Europske unije svih korisnika u njihovom ukupnom prihodu iznosio je 23,7 % dok je u 2017. godini taj udio iznosio 13,5 %.

Ukupan izvoz korisnika kopnenih slobodnih zona u 2018. godini, uključujući i isporuku dobara na tržište Europske unije, iznosio je 177.181.044,00 kuna što je za 23,28 % više nego u prethodnom razdoblju. Udio izvoza korisnika kopnenih slobodnih zona u njihovom ukupnom prihodu u 2018. godini iznosio je 20 %, dok je u prethodnoj godini iznosio 10 %.

Isporuka dobara na tržište Europske unije korisnika kopnenih slobodnih zona u 2018. godini iznosila je 148.535.395,00 kuna što je 40,67 % više nego u 2017. godini. Udio isporuke dobara na tržište Europske unije u prihodima korisnika kopnenih slobodnih zona iznosi 16,9 %, dok je u prethodnoj godini taj udio iznosio 7,4 %.

Ukupan izvoz korisnika lučkih slobodnih zona u 2018. godini, uključujući i isporuku dobara na tržište Europske unije, iznosio je 830.205.673,00 kuna što je za 1,02 % više nego u prethodnom razdoblju. Udio izvoza korisnika lučkih slobodnih zona u njihovom ukupnom prihodu u 2018. godini iznosio je 76 % dok je u prethodnoj godini taj udio iznosio 75,3 %.

Isporuka dobara na tržište Europske unije korisnika lučkih slobodnih zona u 2018. godini iznosila je 317.499.512,00 kuna što je 36,16 % više nego u 2017. godini. Udio isporuke dobara na tržište Europske unije u ukupnom prihodu korisnika lučkih slobodnih zona iznosio je 29,1 %, dok je u prethodnoj godini taj udio iznosio 21,4 %.

Slobodne zone koje su osnovane na kopnenom području Republike Hrvatske u obvezi su plaćanja naknade za koncesiju za osnivanje slobodne zone. U 2018. godini za korisnike koncesije za osnivanje slobodne zone nastala je obveza plaćanja naknade za koncesiju u iznosu od 581.190,94 kuna što je za 10,35 % manje nego prethodne godine. Korisnici koncesija za slobodne zone podmirili su nastale obveze naknada za koncesije za 2018. godinu.

# DODACI

### Karta slobodnih zona u Republici Hrvatskoj u 2018. godini



|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **OSNOVNI PODACI** | | | **ZAPOSLENOST** | | **FINANCIJSKI POKAZATELJI** | | | | **TRGOVINSKI POKAZATELJI** | | | | |
| **R. br.** | **Slobodna zona** | **Površina (u m2)** | **Slobodna površina (u m2)** | **Broj korisnika** | **Broj zaposlenih** | **Prihodi korisnika zone (HRK)** | **Rashodi korisnika zone (HRK)** | **Dobit korisnika zone (HRK)** | **Ulaganja** | **Izvoz (HRK)** | **Udio izvoza u prihodu** | **EU Izvoz (HRK)** | **Udio izvoza na EU tržište u ukupnom prihodu** | **Zemlje izvoza** |
| 1 | **Krapinsko- zagorska** | 64.000 | 20.000 | 11 | 0 | 137.985 | 136.619 | 1.366 | 0 | 137.985 | 100 % | 0 | - | BiH, Srbija |
| 2 | **Podunavska SZ Vukovar** | 7.648 | 3.144 | 9 | 302 | 260.613.618 | 230.809.698 | 29.803.920 | 7.691 | 6.768.969 | 2,6 % | 4.291.592 | 1,6 % | Slovenija, Italija, Češka, BiH, Australija |
| 3 | **Kukuljanovo** | 1.000.000 | 1.000.000 | 0 | 0 | 0 | 0 | 0 | 0 | 0 | 0,0 % | 0 | - | \_\_\_\_ |
| 4 | **Luka Rijeka - Škrljevo** | 337.618 | 110.702 | 1 | 21 | 19.917.495 | 20.189.715 | -272.220 | 44.387.709 | 16.366.291 | 82,2 % | 11.417.544 | 57,3 % | Austrija, Italija, Poljska, Njemačka, Švicarska, Srbija, BiH |
| 5 | **Osijek** | 130.059 | 88.230 | 11 | 124 | 476.469.280 | 465.989.262 | 10.480.018 | 14.619.862 | 88.577.203 | 18,6 % | 70.003.179 | 14, 7% | Italija, Austrija, BiH, Srbija |
| 6 | **Splitsko-dalmatinska** | 2.133.940 | 2.133.940 | 0 | 0 | 0 | 0 | 0 | 0 | 0 | 0,0 % | 0 | 0,0 % | \_\_\_ |
| 7 | **Zagreb** | 79.860 | 6.000 | 24 | 344 | 121.420.999 | 109.344.579 | 12.076.420 | 1.165.318 | 65.330.596 | 53,8 % | 62.823.081 | 51,7 % | Austrija, Njemačka, Slovenija, Albanija, BiH, Crna Gora |
| 8 | **luke Ploče** | 2.145.892 | 480.000 | 8 | 692 | 304.955.480 | 286.737.495 | 18.217.985 | 157.132.442 | 224.357.905 | 73, 6% | 131.786.633 | 43,2 % | Francuska, Italija, Austrija, Nizozemska, Bosna i Hercegovina, JAR |
| 9 | **luke Pula** | 59.848 | 39.373 | 10 | 362 | 82.599.600 | 61.159.189 | 21.440.411 | 0 | 81.773.604 | 99,0 % | 81.773.604 | 99,0 % | Italija |
| 10 | **luke Rijeka** | 644.606 | 0 | 4 | 830 | 463.979.176 | 412.600.603 | 51.378.573 | 4.928.066 | 413.424.875 | 89,1 % | 99.212.233 | 21,4 % | Švicarska, BiH, Srbija, Kina, Poljska, Austrija |
| 11 | **luke Split** | 283.900 | 0 | 11 | 210 | 240.583.994 | 233.260.540 | 7.323.454 | - | 110.649.289 | 46,0 % | 4.727.041 | 2,0 % | Kina, Indija, UAE, Egipat, Turska, BiH |
|  | | | | | | | | | | | | | | |
|  | **Ukupno kopnene zone** | 3.753.125 | 3.362.016 | 56 | 791 | 878.559.377 | 826.469.873 | 52.089.504 | 60.180.580 | 177.181.044 | 20% | 148.535.395 | 16,9% |  |
|  | **Ukupno lučke zone** | 3.134.246 | 519.373 | 33 | 2.094 | 1.092.118.251 | 993.757.828 | 98.360.423 | 162.060.508 | 830.205.673 | 76,0 % | 317.499.512 | 29,1 % |  |
|  | **Ukupno sve zone** | 6.887.371 | 3.881.389 | 89 | 2.885 | 1.970.677.628 | 1.820.227.701 | 150.449.927 | 222.241.088 | 1.007.386.717 | 51,1% | 466.034.907 | 23,6% |  |

### Pregled korisnika koncesija/nositelja suglasnosti za slobodne zone

|  |  |  |
| --- | --- | --- |
| Slobodna zona | Korisnik koncesije/nositelj suglasnosti | |
| Krapinsko-zagorska | Krapinsko zagorska slobodna zona d.d. | |
| Podunavska SZ Vukovar | Podunavska slobodna zona d.o.o. | |
| Kukuljanovo | Industrijska zona d.o.o. | |
| Luka Rijeka – Škrljevo | Luka Rijeka d.d. | |
| Osijek | Slobodna zona Osijek d.o.o. | |
| Splitsko-dalmatinska | Splitsko-dalmatinska zona d.o.o. | |
| Zagreb | Zagrebački holding d.o.o. – podružnica br. 16 Robni terminali | |
| luke Ploče | Lučka uprava Ploče\* | |
| luke Pula | Lučka uprava Pula\* | |
| luke Rijeka | Lučka uprava Rijeka\* | |
| luke Split | Lučka uprava Split\* | |
| \**Lučke uprave imaju status osnivača slobodnih zona, odnosno za slobodne zone koje se osnivaju na području pomorskog dobra nisu davane koncesije, već suglasnosti za osnivanje slobodnih zona.* | |

### **Broj korisnika u slobodnim zonama - usporedba 2018./2017.**

### Broj zaposlenih u slobodnim zonama – usporedba 2018./2017.

### Prihodi korisnika slobodnih zona (mil. HRK) – usporedba 2018./2017.

### Dobit korisnika slobodnih zona (mil. HRK) – usporedba 2018./2017.

### Izvoz\* korisnika slobodnih zona (mil. HRK) – usporedba 2018./2017.

\**uključujući i isporuku dobara na tržište EU*

### Isporuka dobara na tržište Europske unije (mil. HRK) – usporedba 2018./2017.

### Usporedba izvoza države članice EU / treće zemlje (%)

### Usporedba izvoza/isporuke dobara na tržište EU u ukupnom prihodu (%)

### Izvršena ulaganja (u mil. HRK) – usporedba 2018./2017.

### **Usporedba broja korisnika koji se bave proizvodnjom i skladištenjem**

### **Prikaz naknada za koncesiju za 2018. godinu**[[1]](#footnote-1)

|  |  |  |  |
| --- | --- | --- | --- |
| **Slobodna zona** | **2018. (HRK)** | **2017. (HRK)** | **2018. / 2017. %** |
| Luka Rijeka - Škrljevo | 398.350,00 | 453.459,57 | -12,15 |
| Zagreb | 162.310,39 | 170.444,63 | -4,77 |
| Osijek | 18.844,43 | 23.357,39 | -19,32 |
| Podunavska SZ Vukovar | 1.572,43 | 833,35 | 88,69 |
| Krapinsko – zagorska\* | 113,69\* | 196,15 | - 41,90 |
| Splitsko - dalmatinska | n/a | n/a | n/a |
| Kukuljanovo | 0,00 | 0,00 | - |
| **ukupno** | **581.190,94** | **648.291,09** | **-10,35** |

\**uplaćen je iznos naknade od 33,96 kn; korisnik je u pretplati naknade za koncesiju*

1. *Iznosi naknada za koncesije za slobodne zone odnose se na obveze nastale u 2018. godini te isključuju pretplate ili kamate zbog kašnjenja uplata naknada za koncesiju.* [↑](#footnote-ref-1)